**DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ DALINIO PAKEITIMO“**

2021 m. vasario 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 6 straipsnio 10 punktu, Lietuvos Respublikos švietimo įstatymo 70 straipsnio 11 dalimi, Rokiškio rajono savivaldybės taryba nusprendžia:

 1. Papildyti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą:

 1.1. 8.3. punktu ir išdėstyti jį taip:

„8.3. dėl paskelbtos ekstremalios situacijos, ekstremaliojo įvykio ir (ar)karantino metu, ar kitu *force* *majeure* atveju;“;

1.2. 8.4. punktu ir išdėstyti jį taip:

„8.4. kai ugdymas vykdomas nuotoliniu būdu arba kai yra ribojamas įstaigos lankymas.“;

2. Sprendimo 1.1 ir 1.2 papunkčius pradėti taikyti nuo 2021 m. vasario mėn., skaičiuojant mokestį ugdymo aplinkai išlaikyti ir už vasario mėnesį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Jolita Geidanienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2019 M. RUGSĖJO 27 D. SPRENDIMO NR. TS-195 „DĖL MOKESČIO UŽ VAIKŲ IŠLAIKYMĄ ROKIŠKIO RAJONO SAVIVALDYBĖS ŠVIETIMO ĮSTAIGOSE, ĮGYVENDINANČIOSE IKIMOKYKLINIO IR PRIEŠMKYKLINIO UGDYMO PROGRAMAS, TVARKOS APRAŠO PATVIRTINIMO“ DALINIO PAKEITIMO“**

**AIŠKINAMASIS RAŠTAS**

2021 m. vasario 26 d.

 **Parengto sprendimo projekto tikslai ir uždaviniai.** Papildyti Rokiškio rajono savivaldybės tarybos 2019 m. rugsėjo 27 d. sprendimu Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“ patvirtinto Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašą 8.3.ir 8.4. punktais.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 18 straipsnio 1 dalis,6 straipsnio 10 punktas, Švietimo įstatymo 70 straipsnio 11 dalis, Rokiškio rajono savivaldybės tarybos 2019 m. sprendimas Nr. TS-195 „Dėl Mokesčio už vaikų išlaikymą Rokiškio rajono savivaldybės švietimo įstaigose, įgyvendinančiose ikimokyklinio ir priešmokyklinio ugdymo programas, tvarkos aprašo patvirtinimo“.

 **Sprendimo projekto esmė.** Mokesčio už vaikų išlaikymą tvarkos aprašo 8 punkte yra nurodyta: „Mokesčio ugdymo aplinkai išlaikyti tėvai nemoka, jeigu vaikas nelankė švietimo įstaigos visą mėnesį: 8.1. dėl ligos ir / ar gydymosi sanatorijoje; 8.2. vasaros metu (birželio–rugpjūčio mėn.). Atsiradus nenumatytoms aplinkybėms, siūloma papildyti Aprašą 8.3 ir 8.4 punktais, kad tėvai, jeigu jų vaikas nelankė švietimo įstaigos visą mėnesį, mokesčio ugdymo aplinkai išlaikyti nemokėtų ir tuo atveju, kai yra paskelbta ekstremali situacija, ekstremalus ivykis, ir (ar) karantinas, ar ribojamas įstaigos lankymas, ar ugdymas vykdomas nuotoliniu būdu.

Mokesčio ugdymo aplinkai išlaikyti klausimą kėlė ir tėvai.

 **Galimos pasekmės, priėmus siūlomą tarybos sprendimo projektą:**

 **teigiamos** – numatyti nauji atvejai, kada iš tėvų nebus imamas mokestis ugdymo aplinkai išlaikyti;

 **neigiamos** – gali sumažėti tėvų įnašai į švietimo įstaigų specialiųjų programų lėšas.

 **Kokia sprendimo projekto nauda Rokiškio rajono gyventojams.** Tėvams nereikės mokėti 7 eurų mokesčio ugdymo aplinkai išlaikyti, jeigu vaikas nelankys darželio epidemijos ir (ar) karantino metu, taip pat jeigu ugdymas bus vykdomas nuotoliniu būdu arba bus ribojamas darželio lankymas.

 **Finansavimo šaltiniai ir lėšų poreikis**. Papildomo finansavimo nereikės.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Švietimo ir sporto skyriaus vyriausioji specialistė Jolita Geidanienė